เงินบาทอ่อนค่า ขณะตลาดรอผลประชุมกนง.
ค่าเงินบาทปิดตลาดวันนี้ (27 เม.ย.) ที่ระดับ 32.69/71 บาท/ดอลลาร์ อ่อนค่าจากตอนเช้าที่เปิดตลาดอยู่ที่ระดับ 32.57/59 บาท/ดอลลาร์
27 เม.ย. 2558

นักบริหารเงินเปิดเผยถึงค่าเงินบาทปิดตลาดวันนี้ (27 เม.ย.) ที่ระดับ 32.69/71 บาท/ดอลลาร์ อ่อนค่าจากตอนเช้าที่เปิดตลาดอยู่ที่ระดับ 32.57/59 บาท/ดอลลาร์
“เงินบาทอ่อนค่าสุดในรอบ 1 เดือน มองว่าจาก Flow ช่วงปลายเดือนและลุ้นกันว่า กนง.น่าจะลดดอกเบี้ยหรือไม่ ทำให้พอเงินบาทผ่าน 32.65 มาได้ก็วิ่งขึ้นไปต่อ” นักบริหารเงินกล่าว ขณะที่คาดว่าพรุ่งนี้ แนวต้านอยู่ที่ 32.75 และ 32.80 บาท/ดอลลาร์ ส่วนแนวรับอยู่ที่ 32.55 และ 32.50 บาท/ดอลลาร์